Ur relijion savet diwar - benn ar c ' homzoù hag an oberoù un dudenn ar Iañ kantved , ar C ' hrist ( an olevet ) e ditl , eo ar gristeniezh . Hervez un nebeut testennoù , anvet an avieloù , skridaozet e gresianeg kozh e veve e Palestina ( Israel ha Palestina hiziv ) un den , Jezuz a Nazaret e anv ( hebraeg : יְהוֹשֻׁעַ , Yəhošúaʿ ) . Dibunet eo en avieloù e vuhez p ' eo bet ganet e Betleem ha marvet dre groazstagadur e Jeruzalem dre urzh ar Romaned a oe mistri war ar vro , war goulenn ul lez - varn relijiel renet gant beleion uhelañ ar relijion yuzev ma oa bet desavet Jezuz enno . Hemañ a brezegenne en ur lakaat da intent e oe mab da Zoue . He mamm a oa anvet Mari ha hi dimezet da Jozef , ur c ' halvez , met chomet gwerc ' h , a oa bet goulennet diganti a - berzh Doue gant un ael , Gabriel , hag asantiñ a rafe da vezañ mamm d ' ur bugel kaset gant Doue . An deiz ma vez lidet e c ' hanedigezh , ar 25 a viz Kerzu , e Gouel Nedeleg a verk deroù bloazvezh kentañ an amzervezh gristen . Anvet e vez ar re a gred e Jezuz - Krist ar gristenion .